###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 3/192, OŽUJAK 2015.

**VJERA SE KROZ KUŠNJE JAČA**

U korizmenom vremenu, u sklopu korizmenih konferencija u župi Remete čija je zajednička tema bila OTKUPLJENJE - OBRAĆENJE - OZDRAVLJENJE PO ISUSU KRISTU, o čudesnim Božjim zahvatima u svome životu posvjedočili su Dario i Venera Kordić. On je prošao dugogodišnje uzništvo prihvaćajući križ nepravedne osude, ona se istovremeno borila s raznim zaprekama noseći svoj križ. Konačno su se našli sretno u Božjem zagrljaju, nakon što je svatko prošao svoje kušnje stekavši dar žive vjere. Slušajući ih, čovjekov se duh širi zahvalnim divljenjem veličanstvenoj Božjoj milosti i nedokučivim putovima Gospodnjim kojima nas dovodi k sebi. Oni su uski i strmi i najradije bismo ih izbjegli kad bismo mogli, a opet ih ne bismo ni za što mijenjali kad ih prođemo jer su nam spasonosni. Naša se narav opire patnji, a upravo nas ona uzdiže, produbljuje i oplemenjuje kad je prihvatimo s povjerenjem u Božju providnost. I u njihovu slučaji ponovilo se iskustvo mnogih: kad više nema nikakve ljudske pomoći, kad nam ništa drugo ne preostane, tada smo u stanju najjače vapiti Bogu i doživjeti da je u oluji s nama. Nesvakidašnja su iskustva kroz koja su prošli Dario i Venera, kako po patnji, tako i po čudesnim Božjim pohodima u njihove živote. Oni su pravi svjedoci vjere u našem vremenu, vjere u sve ono što nas Crkva stoljećima uči, a što se u ovom seklariziranom svijetu nastoji potisnuti iz svijesti ljudi, kako bi se lakše vladalo njihovim umovima. Podsjećaju nas na važnost ljudske duše, stvarnost pakla i raja, veličinu Božje milosti, na snagu molitve (krunice) i blizinu naše Majke Marije, koja nas dovodi svome Sinu. Njihovo svjedočanstvo potvrđuje da su naši ljudski sudovi i naše misli daleko od Božjih i da onaj tko slijedi Božju volju ne može zalutati niti propasti jer se onima koji Boga ljube, sve okreće na dobro. (Svjedočanstvo možete poslušati na sljedećoj adresi:  www.youtube.com/watch?v=rR-QbXWniHs)

**BOŽJA RIJEČ – RIJEČ ŽIVOTA**



*Opravdani dakle vjerom, u miru smo s Bogom po Gospodinu našem Isusu Kristu. Po njemu imamo u vjeri i pristup u ovu milost u kojoj stojimo i dičimo se nadom slave Božje. I ne samo to! Mi se dičimo i u nevoljama jer znamo: nevolja rađa postojanošću, postojanost prokušanošću, prokušanost nadom. Nada pak ne postiđuje. Ta ljubav je Božja razlivena u srcima našim po Duhu Svetom koji nam je dan!*

**Rim 5,1-5**

**BEZ KOMENTARA**

Portal Nastavnici.org prenio je tekst iz Novog lista, objavljen 24. veljače pod naslovom „Vjeroučiteljicu ne žele za ravnateljicu Osnovne škole Pećine”. Tko je ne želi i zašto? „Ključnu ulogu u najvjerojatnijem neodabiru ravnatelja odigrat će politika, jer kako kaže član Školskog odbora Hrvoje Štefan, koji je nedavno iz SDP-a prešao u Radničku frontu, po pitanju odabira ravnatelja suprotstavile su se dvije strane. Na jednoj su strani Nastavničko i Radničko vijeće koje zagovara svog kandidata te na drugoj strani predstavnici Roditeljskog vijeća, čiju odluku podržavaju i predstavnici lokalne samouprave i to samo iz razloga što se Nastavničko i Radničko vijeće odlučilo podržati vjeroučiteljicu u kandidaturi za ravnateljsku funkciju.“ Gospodin Štefan, čiji će glas odlučivati, otvoreno objašnjava svoj izbor ovako: „Kada mi je sadašnja ravnateljica rekla da je nastavničko vijeće bilo većinski za njihovu radnicu, rekao sam joj da ću se na ključnoj sjednici Školskog odbora u utorak prikloniti njihovoj odluci jer, makar ne znam niti jednu kandidatkinju, smatram da je potrebno podržati onu iza koje većinski stoji radni kolektiv. Ravnateljica je bila zadovoljna s takvom mojom odlukom, otvoreno zagovarajući izbor njihove radnice. Međutim, jučer me nazvala Ivana Jurčić iz SDP-a i rekla mi je da je u utorak ključna sjednica Školskog odbora i da moj glas odlučuje pa da dobro razmislim za koga ću glasati. Njihov je stav da bi trebalo podržati kandidatkinju iz Kostrene. To mi je prvo zvučilo kao čisto interesno lobiranje za jednu stranu, što uostalom i jest, ali to se može reći za obje strane. No tada mi je iznesen ključni argument zašto ne bih trebao podržati kandidatkinju iz škole, a tu informaciju nisam imao niti mi ju je ravnateljica iznijela. Naime, kandidatkinja iz škole predaje vjeronauk. Moram priznati da je ta činjenica utjecala na promjenu mojeg stava da podržim kandidatkinju iza koje većinski stoji radni kolektiv. Naime, osobno sam čvrsto protiv vjeronauka u školi, priča Štefan.“ (www.**novilist**.**hr**/.../Vjerouciteljicu-ne-**zele-za-ravnateljicu**-**Osnovne**-**skole**...)

**PRONAĐI SVOJ LIJEK**

 Više od svega izbjegavaj tugu i mučenje samoga sebe i sačuvaj prije svega mir, jako puno mira i potpunu predanost Božjoj volji.

**Maximilian Kolbe**

**POZIV NA TRIBINU**

**TEMA: TRI VRSTE OBRAĆENJA**

**PREDAVAČ: prof. dr. sc. p. MIJO NIKIĆ, DI**

**ČETVRTAK, 19. ožujka 2015.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

**OBAVIJEST**

1. Subota, 21.3. 2015. DUHOVNA OBNOVA za članove HKDPD-a i njihove prijatelje

Župa Bezgrješnog Srca Marijina, Jordanovac 110

PASTORALNA DVORANA

TEMA:

***Pomirba Marte i Marije - mnoge brige i jedino istinski potrebno***

***Voditelj: p. Nikola Stanković***

9.30-10.15 I. razmatranje

10.15 - 10.45 šutnja – osobna molitva

10.45- 11.15 čaj, kava

11.15-12. 00 II. razmatranje

12.00 -12.30 šutnja - osobna molitva

12.30-13.30 objed ( Narudžba pizza ili prema ponudi „ČUKI“)

13.30-14.15 III. razmatranje

14. 15-15.00 Križni put

15.00-16.00 Euharistijsko klanjanje - prigoda iza ispovijed

16.30 Sv. misa

Prijave:  
Katarina Tadić  
katarinatadic@gmail.com  
tel. 2346693

091/ 54 64 506

1. U petak,13. ožujka 2015. i sljedeće korizmene petke nakon večernje svete mise u maloj dvorani u dvorišnoj zgradi prikazivat će se filmovi o Isusovoj domovini.
2. U srijedu, 25. ožujka 2015. emisiju HKDPD-a na Radio Mariji uređuje i vodi Tvrtko Beus. Tema je  "Norijada među nama. Maturanti i ispit zrelosti", a u emisiji će gostovati maturanti koji će kroz razgovor s voditeljem iznijeti svoja promišljanja o ovoj temi.

JESMO LI NA PRAGU NOVOGA TOTALITARIZMA?

11.03.2015.

Europski parlament jučer je usvojio izvješće „Tarabella“ kojim se potiče ozakonjenje ili pristup pobačaju u državama članicama EU. Izvješće je protivno načelu supsidijarnosti, načelu po kojem funkcionira Europska unija s tolikim brojem članica. Svaka država članica ima pravo samostalno i suvereno odrediti se prema pitanju pobačaja i do ovog izvješća Europska unija je to poštovala. Za izglasavanje ovog štetnog izvješća koje se protivi pravu na život odgovorna je Europska pučka stranka čiji se službeni stav podudarao sa stavom socijalista, ujedinjene ljevice, liberala i zelenih da izvješće „Tarabella“ u konačnici treba prihvatiti. Polovica zastupnika te stranke glasala je protiv službenog stava stranke, a među njima i hrvatski europarlamentarci iz redova HDZ-a, HSS-a i HKS-a. Naši zastupnici iz SDP-a, HNS-a, IDS-a i Oraha su naravno poduprli izvješće. (**zdravstveniodgoj**.com/)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)